En mand er kommet svært til skade i Aalestrup over middag.

Manden kom kørende med høj hastighed ad Nordre Ringvej. I krydset ved Sognevej kørte han pludselig af vejen og bilen trillede rundt. Både ambulance og lægehelikopter blev sendt afsted til manden og han blev transporteret til traumecenteret på Aalborg Sygehus. Politiet ved endnu ikke hvad der var årsag til ulykken.